Us presentem la 10a Edició del Màster Oficial en Dret Esportiu, a les quals cal sumar 6 edicions més en el format anterior com a títol propi de la Universitat de Lleida.
El Màster Oficial en Dret Esportiu de la Universitat de Lleida, organitzat per l'INEFC i per la Facultat de Dret de la UdL, és un màster autorizat per les institucions universitàries competents com un títol oficial amb tots els efectes acadèmics i professionals en el marc del nou model de títols oficials de postgrau adaptats a l'Espai Europeu d'Educació Superior (EEES), segons el model de Bolònya i reconeguts pels poders públics com a títols amb validesa acadèmica oficial en tot el territori de l'Estat.
Durant el curs 2018-2019 el Màster ha passat el corresponent procés d'acreditació per part de l'Agència per a la Qualitat del Sistema Universitari de Catalunya (AQU) i ha obtingut l'informe d'acreditació favorable en data 30.9.2019.
Amb l'experiència d'haver organitzat i portat a terme amb èxit durant els últims 22 anys el Màster en Dret Esportiu (primer com a títol propi de la Universitat de Lleida i en les vuit últimes edicions com a màster oficial), la qual cosa ha permès que més de 500 professionals de diversos països s'hagin format en aquesta especialització professional dins del Dret, i amb l'experiència d'haver organitzat durant anys un programa de doctorat en Dret Esportiu a la mateixa Universitat, els proposem ara una nova edició del Màster que té el seu enfocament principal en els juristes espanyols.
Atenent les directrius de l'EEES, el Màster presenta dues alternatives diferents.
Els alumnes poden seguir un itinerari "professionalitzador" enfocat a l'exercici professional en l'àmbit del dret esportiu, o un itinerari "recercador" enfocat a la continuació de la formació mitjançant la recerca.
Aquest segon itinerari facilita l'accés als programes de doctorat de la mateixa Universitat.
El Màster ofereix el model organitzatiu de "part time" amb la finalitat de poder compaginar el seguiment de la formació amb les activitats professionals de cada participant.
En aquest model la formació es desenvolupa durant dos cursos acadèmics.
La diversitat d'origen, tant de l'alumnat com del professorat, i la col·laboració de professors de diferents universitats del territori espanyol i de les organitzacions esportives ens permeten desenvolupar els mòduls formatius en règim de concentració a diferents ciutats de la geografia de l'Estat i en la seu de les principals organitzacions de l'esport a nivell mundial.
La realització del Màster permet:
Especialitzar els participants en el Màster en les especials peculiaritats que ofereix el dret quan ha de ser aplicat al fenomen esportiu (especificitat del dret esportiu i la lex sportiva ).
Formar persones amb capacitat d'investigar en les diferents facetes que ofereix l'aplicació del Dret en l'esport.
Formar advocats especialistes en dret esportiu.
Oferir un programa formatiu d'especialització en dret esportiu adaptat a les noves exigències del model de formació postgraduada oficial del sistema universitari espanyol i adaptat a l'Espai Europeu d'Educació Superior.
Respondre a les necessitats actuals del fenomen esportiu, entre les quals s'inclou l'especialització dels professionals del dret en els àmbits específics de l'esport.
Oferir als participants en el Màster dos itineraris de formació diferents.
Un de caràcter professionalitzador dirigit essencialment a la inclusió al mercat de treball professional i un altre de caràcter investigador dirigit essencialment als que vulguin obtenir el títol de doctor.
Oferir els coneixements i les tècniques d'investigació suficients per comprendre les peculiaritats de l'aplicació del dret en l'àmbit de l'esport.
Oferir una formació exhaustiva de les diferents aproximacions jurídiques al fenomen esportiu tant des del dret públic com del dret privat.
Apropar els participants al Màster a la realitat jurídica de les organitzacions esportives i dels esportistes.
Per obtenir informació sobre l'informe de seguiment anual de la titulació cliqueu a Informe sobre el seguiment anual de la titulació
Equip de Direcció i Coordinació
Durada del curs: 21 de novembre de 2019 al 19 de setembre de 2021
Aquest Màster està organitzat per la Universitat de Lleida, a través de l'Institut Nacional d'Educació Física de Catalunya, és per això que el sistema de qualitat es regeix pel mateix de la Universitat de Lleida (UDL) i pel de l' INEFC.
Informe definitiu d'acreditació
Els acords, convenis de col·laboració, així com els procediments per a la mobilitat de l'alumnat a altres universitats segueixen les directrius i la normativa establerts per la Universitat de Lleida en la seva extensió de Mobilitat d'Alumnat i Professorat (ORI).
Requisits de la Universitat de Lleida per sol·licitar una plaça en el programa de mobilitat d'alumnat:
En cada convocatòria s'ofereixen un nombre de places segons els convenis existents.
La selecció la realitzarà el coordinador acadèmic de centre sobre la base dels criteris següents:
L'acceptació definitiva està condicionada a l'acceptació per part de la universitat de destinació.
Sobre els ajuts disponibles per a l'alumnat del Màster podeu consultar les beques generals del Ministeri d'Educació i també els ajuts per a la formació complementària que anualment atorga l'INEFC.